Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Lisabon, Portugalsko
•	Vykonaná v dňoch: 6. október 2013 — 11. október 2013
Názov prijímajúcej organizácie: OECD

Účel cesty: 54. zasadnutie General Assembly IEA (International Association for the Evaluation of Educational Achievement), koordinácia medzinárodných meraní -  štúdie PIRLS, TIMSS, ICILS, ICCS
Spôsob financovania: z rozpočtu NÚCEM 

3. Rámcový program pobytu:

06.10.2013 – prílet do Lisabonu; 07.10.-10.10.2013 – pracovné stretnutia, rokovania; 11.10.2013 – odlet do Bratislavy

4. Stručný priebeh rokovaní:

Úvod – otvorenie zasadnutia
54. pracovné zasadnutie IEA sa konalo v Lisabone, hostiteľskou inštitúciou bolo Ministerstvo školstva a vedy Portugalska. 

Úvodné slovo, príhovor a privítanie účastníkov zasadnutia mali Anne-Berit Kavli (šéf IEA), Nuno Crato, minister školstva a vedy Portugalska, Hans Wagemaker, výkonný riaditeľ IEA, ktorí privítali delegátov a otvorili zasadnutie. 
 
Hlavnými okruhmi rokovania bolo:
-	Prerokovanie stavu prípravy štúdie ECES (Early Childhood Education Study)
-	Príprava štúdie ETLS (English Teaching and Learning Study)
-	Príprava štúdie ICCS (International Civic and Citizenship Education Study)
-	Hlavná štúdia ICILS 2013
-	Príprava štúdie PIRLS 2016
-	Kompletizácia dokumentov PIRLS a TIMSS 2011 – medzinárodná správa
-	Príprava štúdie TIMSS 2015
-	Príprava, smerovanie a plánovanie elektronického testovania v medzinárodných meraniach IEA (CBA, computer based assessment) v najbližšom období
-	Prezentácie súvisiace s výskumom kvality škôl – pedagogický výskum v Nemecku zameraný na kvalitu vzdelávania (kognitívne aj nekognitívne aspekty)
-	Prezentácie zástupcov niektorých krajín k spôsobom disseminácie výsledkov využitia a diseminácie výsledkov TIMSS a PIRLS na úrovni národných politík (Nemecko, Singapúr, Spojené Arabské Emiráty)
-	Diskusie v skupinách so zohľadnením špecifík národných vzdelávacích systémov a politík. V rámci diskusií sa tematizovali možnosti ďalšieho medzinárodného výskumu v nasledovných oblastiach.
Témy diskusií: 
1.	vzdelávanie a príprava budúcich učiteľov v krajinách 
2.	elektronické testovanie (CBA) na národnej úrovni – možnosti a výzvy

Najzaujímavejšie a nové pripravované štúdie IEA v najbližšom odbobí: 

Štúdia ECES (Early Childhood Education Study)
Pôjde o medzinárodný výskum žiakov v poslednom ročníku ISCED 0 predškolského vzdelávania zameraný na pripravenosť žiakov na vstup do ISCED 1 (vek navštevovania posledného ročníka ISCED 0 je na medzinárodnej úrovni 6 – 4 roky). Dôležitou súčasťou výskumu bude kontext, v ktorom sa vzdelávanie na ISCED 0 v jednotlivých krajinách uskutočňuje. Skúmané budú vzťahy medzi vzdelávacou politikou krajín, zabezpečovaním predškolského vzdelávania, úrovňou zručností a kompetencií žiakov, rodinným zázemím žiakov. Výstupom štúdie budú výskumné analýzy a prehľady na medzinárodnej úrovni, nie rebríčky krajín. Štúdia začala prípravnou fázou v šk. r. 2013/2014, druhá fáza je plánovaná v období 2015 – 2018. Záujmom medzinárodného centra je zapojiť čo najviac krajín participujúcich na štúdiách PIRLS a TIMSS aj kvôli následnému prepájaniu výsledkov a linkovaniu týchto dát. MŠVVaŠ SR odporúčame zapojiť sa do tejto štúdie.

Štúdia ETLS (English Teaching and Learning Study)
Pripravuje sa medzinárodné porovnanie úrovne jazykových spôsobilostí v anglickom jazyku na úrovni 10 –ročných žiakov ZŠ. Výskumný rámec bude zameraný na: 
•	Výkonový test z anglického jazyka
•	Nekognitívne výstupy a prediktory
•	Úloha rodových rozdielov, sociálno-ekonomického a kultúrneho statusu, rodinného zázemia
•	Jazyková politika krajín v anglickom jazyku – príprava učiteľov, kurikulum
•	Skúsenosti a príležitosti vzdelávania v anglickom jazyku na školách 
•	Skúsenosti a príležitosti vzdelávania v anglickom jazyku mimo prostredia škôl
Kognitívna dimenzia bude v testovaní pokrytá 4 zručnosťami:
-	Počúvanie
-	Čítanie
-	Písanie 
-	Hovorenie (voliteľná doména)
Každá zručnosť bude pokrytá položkami na úrovniach podľa SERR A1 – C1.
Súčasťou výskumných nástrojov budú aj dotazníky pre žiaka, školu, učiteľa, krajinu. Testovanie bude plne elektronické a adaptívne. 
Predpokladané náklady na krajinu na rok účasti v štúdii sú 25 000 $ a 25 000 € na 5 ročný cyklus štúdie. 

Prípravná fáza štúdie sa začala od januára 2013, hlavné meranie je plánované v októbri – decembri 2016. Výsledky a medzinárodné porovnania budú zverejnené v novembri 2017 – máji 2019. MŠVVaŠ SR odporúčame zapojiť sa do tejto štúdie.

Záver rokovania  
A.-B. Kavli predstavila závery rokovania, poďakovala portugalskému Ministerstvu školstva a vedy  za vynikajúcu organizáciu a pohostinnosť. 

5. Osobitne vyhotovený očakávaný prínos ZPC:
Pravidelnou účasťou na zasadnutiach IEA má Slovensko priamy prístup k informáciám a procesom, ktorými je riadený výskum štúdií IEA na medzinárodnej úrovni. Dôležité sú aj priame kontakty so zástupcami účastníckych krajín v IEA  ako aj výmena skúseností. Informácie z rokovaní IEA  sú následne priamo sprostredkované organizačnému a realizačnému tímu riešiteľov štúdií  IEA TIMSS a PIRLS, ICCS aj ICILS na národnej úrovni (národní koordinátori).  
Pre Slovensko by bolo veľmi prínosné, inšpiratívne a zaujímavé postupne vstúpiť do pripravovaných štúdií  Early Childhood Education Study aj English Teaching and Learning Study. 
6. Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Mgr. Zdenko Krajčír, generálny riaditeľ Sekcie regionálneho školstva, MŠVVaŠ SR